રાજકોટ તાલુકાના કુવાડવા ગામે રહેતા અને માલઢોર રાખી પશુપાલનનો વ્યવસાય કરતા રાણાભાઇ વિભાભાઇ પરમાર નામના ૨૮ વર્ષીય ભરવાડ યુવકે કુવાડવા રોડ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગઈકાલે સવારે તે તેના નાનાભાઈ મયુર સાથે કાર લઈને સાંકળા ગામે માતાજીના મંદિરે દર્શન કરવા જતો હતો ત્યારે ગામની સીમમાં આવેલ સરકારી ખરાબો કે જેમાં સૌ માલઢોર ચરાવતા હોય છે તે જમીન ઉપર અમુક લોકો જેસીબી ચલાવીને માટીની ચોરી કરતા હોય તેઓને ટપાર્યા હતા અને ગૌચરની જમીન શુકામ ખોદો છો તેમ કહેતા આ લોકોએ હમણાં જતા રહેશુ તેમ કહ્યું હતું બાદમાં દોઢેક વાગ્યે બંને ભાઈઓ દર્શન કરીને પરત આવતા હતા ત્યારે સાંકળા ગામે શ્રીનાથજી ગેટ નંબર ૩ પાસે મનસુખ સવા કોળી, ગોરધન સવા કોળી, લખા સવા કોળી, મુકેશ મનસુખ કોળી, હરો કોળી અને સવો કોળીએ ભરવાડ ભાઈઓની કાર અટકાવી બંને ભાઈઓને આંતરી ગૌચરની જમીન ખેડવાની કેમ ના પાડો છો તેમ કહી પાઇપ અને કુહાડીથી હુમલો કર્યો હતો જેથી મયૂરભાઈને પગમાં ફ્રેક્‌ચર થઇ ગયું હતું સરાજાહેર હુમલો કરી તમામ શખ્સો નાશી છૂટ્યા હતા જેથી બંને ભાઈઓને સારવાર અર્થે સિવિલ હોસ્પિટલે ખસેડવામાં આવ્યા હતા કુવાડવા રોડ પોલીસ સ્ટેશનમાં મારામારી અને રાયોટીંગ સહિતની કલમો હેઠળ ૫ શખ્સો સામે ફરિયાદ નોંધાવતા પીઆઇ એમ આર પરમાર વધુ તપાસ ચલાવી રહ્યા છે.